คนกลุ่ม FIRE และ HENRY มีความแตกต่างกันอย่างไร
ทั้งคนกลุ่ม FIRE และ HENRY เป็นพฤติกรรมและมุมมองของการใช้เงิน และวางแผนการเงินทั้ง2 กลุ่ม แต่มีความแตกต่างกันแบบสุดขั้ว ทั้ง 2 กลุ่มนี้เป็นแนวคิดทางการเงินที่มีความแตกต่างกัน ทั้งที่เป็นคนกลุ่มอายุเดียวกัน มีการงานและการเงินที่ดี มีรายได้สูงทั้ง 2 กลุ่ม แต่มีเพียงพฤติกรรมการดำรงชีวิตและการเงินที่แตกต่าง ที่สำคัญตัวเองเป็นคนกลุ่มไหน แล้วอยากปรับเปลี่ยนพฤติกรรมการใช้เงินไหม

กลุ่ม FIRE (Financial Independent Retire Eary) เป็นกลุ่มคนที่มีแนวคิดที่ต้องการเกษียณเร็ว ดังนั้น ต้องเค้นศักยภาพทางการทำงานและทางการเงินให้ได้เงินมากที่สุด แล้วมีความรู้ ความสามารถในการลงทุน เก็บออมเงินทุกบาททุกสตางค์เพื่อเป้าหมายทางเกษียณอย่างรวดเร็ว

ส่วนกลุ่ม HENRY ( High Earner Not Rich Yet ) เป็นกลุ่มคนที่มีรายได้สูง แต่กลับไม่มีเงินเก็บ เป็นกลุ่มคนที่ใช้ชีวิตสบาย ตอบโจทย์ความสุขสบาย หรูหรา ใช้สินค้าที่มีราคาแพง มีเงินต้องใช้ มีรายได้สูง แต่อาจจะมีเงินใช้เดือนชนเดือน มีเงินก็ต้องใช้ตอบสนองความต้องการและความสุขในชีวิต

    แล้วคิดว่าตัวเองเป็นกลุ่มไหน เป็น FIRE หรือ HENRY ซึ่งไม่มีอะไรผิดหรือถูก คนอาจะชอบอะไรที่ไม่เหมือนกันเป็นธรรมดา แต่อยากให้มุมมองอีกมุมมองนึงที่เดินทางสายกลางที่ไม่ตึงแบบ FIRE หรือไม่หย่อนแบบ HENRY แค่ลองวางแผนการเงิน โดยวางแผนให้กับตัวเองที่เหมาะสำหรับตัวเอง อาจจะไม่เหมือนใคร ก็ได้ แต่ไม่ตึงจนไม่ได้ใช้ชีวิต หรือไม่ได้มีชีวิตที่ลำเค็ญในตอนแก่

   เริ่มต้นง่ายๆ โดยอาจจะเริ่มมองตัวเองในอีก 5-10ปีข้างหน้า อยากเห็นตัวเองเป็นแบบไหน หรือตอนเกษียณจะมีเงินใช้อย่างไรบ้าง แล้วซอยเป้าหมายและวิธีการว่าจะจัดการกับรายได้อย่างไรบ้าง บางคนมีเป้าหมายในชีวิตก็จะกังวลจนไม่กล้าใช้เงินเลย แต่ถ้าหากวางแผน จะเห็นว่าเงินมาจากไหน จะต้องใช้เมื่อไหร่ ต้องเก็บเท่าไหร่ วางแผนการลงทุนอย่างไรให้ถึงเป้าหมาย ชีวิตจะเริ่มผ่อนคลายขึ้น และกล้าใช้เงินเพื่อผ่อนคลายและตอบสนองกับชีวิตตัวเองบ้างไม่เครียดมากจนเกินไป ที่สำคัญหากยังไม่รู้ว่าจะเริ่มอย่างไร แนะนำให้ไปปรึกษานักวางแผนการเงินมืออาชีพ เพราะนักวางแผนการเงินจะช่วยวิเคราะห์หาเป้าหมาย และแหล่งที่มาที่ไปของเงินรวมถึงวิธีที่จะถึงเป้าหมายได้อย่างไร ก็จะช่วยให้บรรลุเป้าหมายได้ง่ายขึ้น อีกทั้งนักวางแผนการเงินจะมีประสบการณ์และไม่ Bias ไปทางใดทางนึง ก็จะได้เห็นความเป็นจริงของตัวเองด้วย
5.ความรู้ทางการเงิน